Vejledning

Folketingsvalg 1. november 2022

Valgstyrerformandens gennemgang af brevstemmer

SBSYS 84.01.00-P00-1-22

Opdateret 10. oktober 2022

Indhold

[Brevstemmer generelt 2](#_Toc85536704)

[Krav til legitimering 2](#_Toc85536705)

[Brevstemmematerialet består af 2](#_Toc85536706)

[Valgstyrerformandens gennemgang af brevstemmerne 3](#_Toc85536707)

[Håndtering af brevstemmer på valgdagen 4](#_Toc85536708)

# Brevstemmer generelt

Enhver vælger kan brevstemme i enhver kommune de sidste 6 uger før valgdagen, dog senest til den tredjesidste hverdag.

## Krav til legitimering

Vælgeren skal kunne fremvise gyldig legitimation, f.eks. pas, kørekort eller sygesikringsbevis.

Har vælgeren modtaget sit valgkort, kan dette også bruges som identifikation af vælgeren, hvis der ikke i øvrigt er anledning til tvivl om vælgerens identitet. Benyttes valgkortet, skal vælgeren dog, for at vælgeren kan anses for identificeret, oplyse sin fødselsdato, eller fremlægge anden form for ID, hvoraf fødselsdatoen fremgår. Oplysningerne kan gives skriftligt, såfremt vælgeren ikke ønsker at sige dem højt.

Hvis en vælger har afgivet en brevstemme, kan vælgeren ikke stemme igen på valgdagen.

Vælgeren kan brevstemme mere end en gang. Det er kun den sidst afgivne brevstemme der tæller.

## Brevstemmematerialet består af

1) en yderkuvert

3) et følgebrev og

4) en stemmeseddel til valget med tilhørende konvolut

Reglerne for brevstemmeafgivning fremgår af:

* Bekendtgørelse om brevstemmeafgivning i vælgerens hjem (BEK nr. 1138 af 18/10/2017 eller nyere)
* Bekendtgørelse om brevstemmeafgivning i visse boformer og boliger efter lov om social service og boliglovgivningen (BEK nr. 1137 af 18/10/2017 eller nyere)
* Indenrigsministeriets vejledning om afholdelse af folketingsvalg, kapitel 8.
* Valgloven

# Valgstyrerformandens gennemgang af brevstemmerne

Gennemgang af brevstemmer foretages en eller to dage før valget.

**Valgsekretariatet**

Hvert afstemningssted, valgstyrere og holdlederteam sætter sig sammen ved et bord.

Der uddeles 2 kopier af side 3 fra afstemningsbogen til brug for registrering af brevstemmer, der tages i betragtning samt brevstemmer der ikke tages i betragtning.

Der lægges kuverter og øvrige kontorartikler ud på bordene.

Valgkassen med kontorartikler mm. til brug for afstemningen på valgdagen er pakket og står klar til tjek samt til de sidste materialer inden de køres til afstemningsstedet på valgdagen.

**Folkeregisteret forbereder materialet således:**

Brevstemmerne er sorteret efter vælgernummer.

Brevstemmerne fordeles på afstemningsområder.

*Hvert afstemningssted behandler sine egne brevstemmer.*

Alle yderkuverter åbnes med papirkniv for ikke at beskadige følgebreve og inder kuverter.

Folkeregisteret uddeler en oversigt over afgivne brevstemmer (et udtræk fra valglisten) med tilhørende brevstemmebundt til de respektive holdledere.

**Holdleder, holdlederassistent, valgstyrerformandens og 1. valgstyrerens kontrol og gennemgang**

Holdledere og valgstyrer gennemgår brevstemmerne og vurderer om alle formaliteter ved brevstemmeafgivningen er overholdt, og afgør dermed om brevstemmen kan tages i betragtningen eller ej. Hvis en brevstemme ikke kan tages i betragtning, markeres dette i brevstemmelisten og ændringen indberettes i den digitale valgliste.

Det er kun yderkuverterne der åbnes ved vurderingen af brevstemmerne. D.v.s., at den lille kuvert med selve brevstemmen ikke må åbnes.

*Den lille kuvert åbnes først på valgdagen, når valghandlingen er overstået. Brevstemmens gyldighed afgøres ved optællingen på afstemningsstedet, på samme tid som afgørelsen af øvrige stemmesedlers gyldighed.*

Efter brevstemmegennemgangen placerer holdlederteamet materialet i valgkasserne med materialer til afstemningsstedet.

**En brevstemme kan *ikke komme i betragtning* hvis:**
se folketingsvalglovens § 65, stk. 1.

1) afsenderen ikke er opført på valglisten

2) afsenderen er død inden afstemningsdagen,

3) yderkuverten indeholder mere end ét følgebrev og én konvolut,

4) der ikke er anvendt det foreskrevne brevstemmemateriale, som Indenrigs- og Boligministeriet har fået fremstillet

5) den foreskrevne fremgangsmåde (udfyldning, attestation, underskrift m.v.) ved brevstemmeafgivningen ikke har været fulgt, eller

6) brevstemmen ikke er afgivet inden for de frister, der er nævnt i loven.

Har vælgeren afgivet *mere end én brevstemme*, der kan komme i betragtning, er det *den sidst afgivne brevstemme, der kommer i betragtning*, se folketingsvalglovens § 65, stk. 3.

Hvis vælgeren har afgivet to brevstemmer, hvoraf kun den sidste ikke kan tages i betragtning, skal den næstsidste brevstemme tælle med i stedet. (Vejl. Pkt. 8.8.4.3.)

Læg stemmekuverterne og følgebrevet i yderkuverten igen og, hvis der er modtaget et valgkort, hæftes valgkortet på yderkuverten.

Hvis materialet ikke kan godkendes, samles det igen i yderkuverten. Årsagen til den ikke kommer i betragtning skrives på kuverten. Disse kuverter samles i en bunke/ lægges i en hvid kuvert for sig, med påskriften ”Ikke i betragtning tagne brevstemmer”.

Folkeregisteret indberetter ændringerne i den digitale valgliste, sammen med holdlederen for afstemningsstedet, ud fra bemærkningerne i valglisten. (Det tjekkes om der er overensstemmelse mellem oplysningerne på brevstemmen og oplysningerne på den brevstemmeliste det enkelte afstemningssted afleverer)

For hvert afstemningssted udfyldes to kladder til afstemningsbogen (*side 3 i afstemningsbogen*) om brevstemmer, der ikke er taget i betragtning. Den ene kladde lægger holdledere i valgkassen sammen med det øvrige valgmateriale.

Den anden kladde afleveres til valgsekretariatet.

Yderkuverter med følgebreve til de brevstemmer der er taget i betragtning pakkes ned i en stor kuvert, påført teksten ”Brevstemmer Yderkuverter” sammen med det øvrige valgmateriale.

# Håndtering af brevstemmer på valgdagen

Vurderingen af om en brevstemme kan komme i betragtning eller ej, foregår på afstemningsstedet efter samme regler som ovenfor anført.

Folkeregisteret giver besked til valgsekretariatet, såfremt der sendes yderligere brevstemmer ud til afstemningsstederne efter den formelle brevstemmegennemgang.